b'\n_START_ARTICLE_\nAlija Alijagi\xc4\x87\n_START_SECTION_\n\xc5\xbdivljenje in delo\n_START_PARAGRAPH_\nRodil se je v rodbini osiroma\xc5\xa1enih bosanskih begov. Po kon\xc4\x8dani osnovni \xc5\xa1oli se je leta 1912 v rojstnem mestu izu\xc4\x8dil za mizarja, ter se star \xc5\xa1estnajst let pridru\xc5\xbeil sindikalnemu gibanju. V za\xc4\x8detku leta 1916 je bil vpoklican v vojsko. Voja\xc5\xa1ki rok je slu\xc5\xbeil v Mostarju. Po kon\xc4\x8dani vojni se je kot mizar zaposlil v Bjelini, ter leta 1919 postal \xc4\x8dlan Komunisti\xc4\x8dne partije Jugoslavije. Junija 1921 se je pridru\xc5\xbeil teroristi\xc4\x8dni organizaciji Crvena pravda (Rde\xc4\x8da pravica). V Delnicah je 21. junija 1921 napravil atentat na osovra\xc5\xbeenega notranjega ministra Kraljevine Srbov, Hrvatov in Slovencev Milorada Dra\xc5\xa1kovi\xc4\x87a avtorja Obznane, ter bil pri tem ranjen in ujet. Sodi\xc5\xa1\xc4\x8de v Zagrebu ga je obsodilo na smrt. Klub protestnim akcijam komunistov in napredne javnosti so ga 8. marca 1922 na dvori\xc5\xa1\xc4\x8du sodi\xc5\xa1\xc4\x8da obesili.'